El capítol III del Decret llei 21/2020, de 2 de juny, de mesures urgents de caràcter econòmic, cultural i social, crea un ajut econòmic extraordinari destinat a les unitats familiars de Catalunya que tinguin ingressos bruts inferiors als 25.180,44 euros anuals i que inscriguin els seus fills i filles d'entre 3 i 17 anys a les activitats de lleure educatiu que es duguin a terme a Catalunya durant l'estiu 2020.
L'article 18.1 del Decret llei esmentat disposa que la persona titular del Departament de Treball, Afers Socials i Famílies ha d'aprovar una resolució de convocatòria que s'ha de publicar al Diari Oficial de la Generalitat de Catalunya, la qual ha de concretar el procediment de sol·licitud, tramitació i concessió de la prestació.
Atès el Decret 234/2019, de 12 de novembre, de reestructuració del Departament de Treball, Afers Socials i Famílies;
En ús de les atribucions que em confereix la legislació vigent,
Obrir la convocatòria de l'ajut a les famílies per fer econòmicament més accessibles les activitats de lleure educatiu que preveu el capítol III del Decret llei 21/2020, de 2 de juny, de mesures urgents de caràcter econòmic, cultural i social, d'acord amb les previsions que consten a l'annex.
Contra aquesta Resolució de convocatòria, que posa fi a la via administrativa, les persones interessades poden interposar recurs contenciós administratiu, d'acord amb l'article 10.1.a) de la Llei 29/1998, de 13 de juliol, reguladora de la jurisdicció contenciosa administrativa, davant el Tribunal Superior de Justícia de Catalunya, en el termini de dos mesos a comptar de l'endemà de la seva publicació al Diari Oficial de la Generalitat de Catalunya.
Amb caràcter previ, contra aquesta Resolució de convocatòria, les persones interessades poden interposar recurs de reposició, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 77 de la Llei 26/2010, del 3 d'agost, davant la persona titular del Departament de Treball, Afers Socials i Famílies en el termini d'un mes a comptar de l'endemà de la seva publicació al Diari Oficial de la Generalitat de Catalunya.
L'objecte d'aquesta convocatòria és regular la tramitació i la concessió de l'ajut que preveu l'article 11 del Decret llei 21/2020, de 2 de juny, de mesures urgents de caràcter econòmic, cultural i social, amb l'objectiu de promoure el lleure educatiu a Catalunya i oferir un suport a les famílies que inscriguin els seus fills i filles en les activitats d'educació en el lleure que regula el Decret 267/2016, de 5 de juliol, de les activitats d'educació en el lleure en les quals participen menors de 18 anys.
Pot ser beneficiària d'aquest ajut econòmic extraordinari la persona de la unitat familiar que formuli la sol·licitud i que compleixi els requisits de l'apartat 3 d'aquest annex.
Els infants, adolescents i joves de 3 a 17 anys que convisquin en la unitat familiar per als quals se sol·licita l'ajut són les persones beneficiàries no sol·licitants.
—3 Requisits de les persones beneficiàries
3.1 Les persones beneficiàries d'aquesta prestació han de complir els requisits següents:
a) Tenir a càrrec seu infants, adolescents i joves d'entre 3 i 17 anys.
d) Que la unitat familiar tingui ingressos bruts inferiors als 25.180,44 euros anuals.
Es considera que els ingressos bruts de la unitat familiar són inferiors a aquest import si aquests no superen els 12.590,22 euros en el període comprès entre l'1 de gener i el 30 de juny del 2020.
3.2 En tots els casos, l'activitat d'educació en el lleure per a la qual es demani l'ajut s'ha de notificar correctament a la Direcció General de Joventut d'acord amb el Decret 267/2016, de 5 de juliol.
3.3 L'activitat de lleure educatiu objecte de l'ajut ha de tenir lloc entre el 22 de juny i el 13 de setembre de l'any 2020.
3.4 La durada mínima de l'activitat ha de ser de set dies, siguin o no consecutius.
En el cas de les activitats sense pernoctació, la durada diària mínima de l'activitat ha de ser de cinc hores.
3.5 El compliment dels requisits per obtenir la prestació s'ha d'acreditar en la fase de tramitació mitjançant la sol·licitud, en la qual la persona sol·licitant ha de declarar responsablement que compleix els requisits i ha d'informar de l'entitat o empresa que organitza l'activitat d'educació en el lleure.
4.1 L'ajut per fer econòmicament més accessibles les activitats de lleure educatiu de l'estiu de l'any 2020 té una dotació pressupostària màxima de tres milions i mig d'euros (3.500.000 euros).
4.2 La despesa s'imputa a la partida pressupostària BE09 D/480000190/3171.
5.1 En el cas que la inscripció es faci en una activitat amb pernoctació regulada pel Decret 267/2016, de 5 de juliol (colònies, acampades, estades esportives, rutes, rutes esportives o camps de treball), la quantia de l'ajut econòmic serà de cent euros (100 euros).
5.2 En el cas que la inscripció es faci en una activitat sense pernoctació regulada pel Decret 267/2016, de 5 de juliol, la quantia de l'ajut econòmic serà de vuitanta euros (80 euros).
6.1 L'ajut econòmic per a activitats en l'àmbit del lleure educatiu és compatible amb la percepció d'altres ajuts i prestacions percebudes de manera regular i periòdiques, o amb qualsevol altra beca, ajuda, prestació, subsidi o subvenció, públics o privats, si la suma mensual dels quals no supera el límit que estableix l'apartat 3.d).
6.2 L'ajut per fer econòmicament més accessibles les activitats en l'àmbit del lleure és compatible amb la percepció de la renda garantida de ciutadania.
L'ajut per fer econòmicament més accessibles les activitats en l'àmbit del lleure educatiu és incompatible amb beques i altres tipus d'ajudes econòmiques concedides per entitats o altres administracions per a la mateixa finalitat destinades a la mateixa activitat.
8.1 El procediment de concessió d'aquest ajut és el de concurrència no competitiva, i es resol fins a exhaurir el crèdit disponible.
8.2 L'òrgan competent per resoldre les sol·licituds d'aquest ajut és la persona titular de la Direcció General de Joventut del Departament de Treball, Afers Socials i Famílies.
La tramitació de les sol·licituds es farà mitjançant la Sub-direcció General de Joventut i els serveis que s'hi adscriuen.
8.3 Les sol·licituds s'han de resoldre per ordre cronològic de presentació.
8.4 Una vegada exhaurit el pressupost, la presentació de la sol·licitud no dona cap dret a l'obtenció de l'ajut.
9.1 Cada unitat familiar té dret a una sol·licitud d'ajut econòmic per a una activitat en l'àmbit del lleure per cada fill o filla que tingui a càrrec d'entre 3 i 17 anys.
En cas de presentar més d'una sol·licitud per a un mateix infant, adolescent o jove, no s'acumulen.
Només es considera vàlida l'última sol·licitud presentada i les anteriors no seran admeses.
No obstant això, l'òrgan gestor, si escau, pot valorar conjuntament les diverses sol·licituds presentades per a un mateix infant, adolescent o jove, a fi de determinar quina és la sol·licitud vàlida que s'ha de tramitar.
9.2 Les sol·licituds i altres tràmits associats al procediment de concessió, verificació i control de les ajudes s'han de formalitzar exclusivament pel canal electrònic.
9.3 El formulari de sol·licitud normalitzat està disponible a l'apartat Tràmits del web de la Generalitat de Catalunya ( http://tramits.gencat.cat ) i aquest formulari específic de la convocatòria és el que s'ha d'utilitzar per presentar la sol·licitud.
9.4 Un cop emplenat el formulari específic de la convocatòria, s'ha de presentar electrònicament mitjançant l'apartat Tràmits del web de la Generalitat de Catalunya ( http://tramits.gencat.cat ).
9.5 Per presentar la sol·licitud electrònicament, s'admeten els sistemes d'identificació i signatura que estableix el Protocol d'identificació i signatura electrònica, d'acord amb l'Ordre GRI/233/2015, de 20 de juliol.
Concretament, s'admeten els següents:
a) Certificat qualificat de signatura avançada idCAT que emet el Consorci d'Administració Oberta de Catalunya.
b) Certificat qualificat, DNI electrònic i altres certificats qualificats, la relació dels quals es pot consultar a la secció Certificats i signatures electròniques de la Seu electrònica ( https://seu.gencat.cat ).
c) Sistema idCAT Mòbil, que es pot obtenir electrònicament a la Seu electrònica de la Generalitat de Catalunya ( https://web.gencat.cat/ca/tramits/que-cal-fer-si/Vull-identificar-me-digitalment/idcat-mobil/ ).
9.6 Les persones sol·licitants poden fer el seguiment de l'estat de la sol·licitud a l'espai La meva carpeta de la Seu electrònica de la Generalitat de Catalunya ( http://seu.gencat.cat ).
9.7 La inexactitud, la falsedat o l'omissió de caràcter essencial en qualsevol dada en el formulari de sol·licitud o document que l'acompanyi poden deixar sense efectes aquest tràmit, des del moment en què es coneguin i amb l'audiència prèvia de la persona interessada, i, en conseqüència, poden comportar la inadmissió de la sol·licitud de la prestació, sens perjudici que puguin ser causa de revocació si es coneixen amb posterioritat a la concessió.
—10 Termini de presentació de les sol·licituds
10.1 Les sol·licituds es poden presentar a partir de les 8:00 hores del primer dia hàbil següent a la publicació d'aquesta Resolució en el Diari Oficial de la Generalitat de Catalunya.
El termini estarà obert fins a l'exhauriment de la dotació pressupostària destinada a la prestació i, com a màxim, fins a les 15:00 hores del 14 de setembre de l'any 2020.
En cas que es produeixi aquest exhauriment, se n'informarà a l'apartat Tràmits del web de la Generalitat de Catalunya ( http://tramits.gencat.cat ).
10.2 En el cas que es produeixi una interrupció no planificada en el funcionament dels sistemes electrònics durant l'últim dia establert per presentar les sol·licituds, i sempre que estigui publicada a la Seu electrònica de la Generalitat, es pot presentar durant els tres dies hàbils consecutius següents.
11.1 El compliment dels requisits per obtenir l'ajut s'ha d'acreditar en fase de tramitació mitjançant la sol·licitud, en la qual la persona sol·licitant ha de declarar responsablement el següent:
a) Tenir a càrrec infants, adolescents o joves d'entre 3 i 17 anys.
d) Que els ingressos bruts de la unitat familiar han estat inferiors a 12.590,22 euros en el període comprès entre l'1 de gener i el 30 de juny del 2020.
11.2 Així mateix, mitjançant la sol·licitud, la persona sol·licitant ha d'informar de l'entitat o empresa que organitza l'activitat d'educació en el lleure i si ha abonat l'import de la inscripció a l'activitat de lleure educatiu, així com fer constar un número de compte bancari del qual sigui titular.
També ha d'indicar la durada de l'activitat i si implica pernoctació.
11.3 La presentació de la sol·licitud, en la qual la persona sol·licitant declara responsablement que compleix els requisits d'accés a l'ajut, faculta l'Administració per verificar en qualsevol moment la veracitat de les dades declarades.
La inexactitud o falsedat d'aquestes dades, a més de poder ser causa d'exclusió de la persona sol·licitant de la convocatòria, pot ser també causa de revocació, sens perjudici de les responsabilitats de qualsevol tipus en què hagi pogut incórrer.
11.4 A fi de comprovar el compliment dels requisits, es pot requerir a la persona sol·licitant la documentació necessària, llevat que aquesta hagi estat elaborada per la mateixa Administració pública o hagi estat aportada anteriorment a qualsevol altra administració.
L'administració actuant pot consultar o sol·licitar aquests documents llevat que l'interessat s'hi oposi o que la llei especial aplicable en requereixi el consentiment explícit.
—12 Documentació acreditativa de la situació de la persona beneficiària
12.1 D'acord amb el que estableix l'apartat 3 d'aquest annex, la persona sol·licitant ha de custodiar i aportar, quan sigui requerida per l'Administració de la Generalitat de Catalunya per dur a terme les actuacions de comprovació i verificació de les dades declarades, la documentació acreditativa de l'abonament de l'import de la inscripció en l'activitat de lleure educatiu mitjançant factura i la documentació acreditativa dels ingressos percebuts en el període comprès entre l'1 de gener i el 30 de juny del 2020.
Aquesta documentació pot consistir en qualsevol dels documents següents:
a) Document que acrediti ser titular d'una beca menjador.
b) Informe d'un treballador o treballadora social.
c) Informe d'una àrea bàsica de serveis socials.
d) Informe acreditatiu elaborat pels serveis de Càritas.
e) Document que acrediti ser titular d'una renda garantida de ciutadania, renda de suficiència, pensió contributiva o similar.
f) Justificants dels salaris corresponents al període comprès entre l'1 de gener i el 30 de juny del 2020.
g) Qualsevol altre document justificatiu que permeti acreditar uns ingressos no superiors als 12.590,22 euros en el període comprès entre l'1 de gener i el 30 de juny del 2020.
12.2 En el cas de presentar la documentació que preveuen els apartats f) i g), també s'ha d'aportar l'acreditació d'ingressos de qualsevol altre membre de la unitat familiar, d'acord amb la definició de l'apartat 3.1.d) d'aquest annex.
Caldrà que les dades personals concretes contingudes en els documents que efectivament es comuniquin resultin necessàries, adequades i pertinents a l'efecte del control que ha d'exercir l'òrgan corresponent, i que les dades personals que no siguin pertinents, si escau, constin anònimament.
—13 Tramitació, resolució, notificació i recursos
13.1 Un cop revisades les sol·licituds, en el termini màxim de quatre mesos a comptar de l'endemà de la publicació d'aquesta convocatòria en el Diari Oficial de la Generalitat de Catalunya, s'ha de dictar i notificar resolució d'atorgament o denegació de l'ajut fins a l'exhauriment de la dotació pressupostària.
13.2 En cas que hagi finalitzat el termini establert i no s'hagi notificat la resolució expressa, la sol·licitud s'ha d'entendre desestimada.
13.3 Un cop s'hagi atorgat l'ajut, la persona beneficiària rebrà un document acreditatiu de la concessió de l'ajut en què s'indiquin la quantia i el codi identificatiu d'aquest, que, en el supòsit que no hagi abonat l'import de la inscripció en l'activitat de lleure educatiu, ha de lliurar a l'entitat o empresa organitzadora de l'activitat en què inscriu l'infant a càrrec.
13.4 En cas de denegació o inadmissió, sens perjudici del recurs administratiu que correspongui, la persona sol·licitant pot presentar una nova sol·licitud quan ho consideri oportú durant la vigència del termini de presentació de sol·licituds.
13.5 La resolució ha de ser degudament motivada i ha d'incloure, com a mínim, la identificació de la persona sol·licitant a la qual es concedeix l'ajut i l'import d'aquest.
13.6 La resolució de concessió de l'ajut s'ha de notificar mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que s'utilitzin addicionalment altres mitjans electrònics, i ha de contenir la via de recurs que correspongui.
Aquesta publicació substitueix la notificació individual i té els mateixos efectes, cosa que s'accepta pel fet de presentar la sol·licitud de l'ajut, així com la seva publicitat per raó de les circumstàncies excepcionals i la seva tramitació amb caràcter d'urgència.
Es publicaran les inicials del nom i els cognoms de la persona beneficiària no sol·licitant més quatre xifres del codi d'identificació personal (CIP) de la targeta sanitària individual, a fi de preservar la identitat dels beneficiaris.
S'opta per utilitzar el CIP, atès que no tots els menors disposen de DNI o NIE.
13.7 Contra la resolució, que no exhaureix la via administrativa, les persones interessades poden interposar recurs d'alçada, en el termini d'un mes, davant el mateix òrgan que la dicta, la Direcció General de Joventut, o davant l'òrgan superior jeràrquic, la Secretaria d'Infància, Adolescència i Joventut, que és l'òrgan competent per emetre'n resolució, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost.
14.1 El pagament de l'ajut per part de l'Administració es fa directament a les entitats i empreses que hagin organitzat l'activitat d'educació en el lleure, mitjançant transferència bancària, un cop trametin la relació de persones beneficiàries no sol·licitants que hagin participat en les seves activitats.
En el cas que la persona beneficiària hagués abonat directament l'import de la inscripció a l'activitat de lleure educatiu a l'entitat o empresa, el pagament se li farà mitjançant transferència bancària.
Aquest tràmit està subjecte al Pla de verificació i control aprovat pel Departament de Treball, Afers Socials i Famílies.
14.2 Per poder obtenir el pagament de l'ajut, atorgat a les persones beneficiàries, les empreses i les entitats organitzadores han de recollir els documents acreditatius aportats per les persones beneficiàries que inscriguin els infants a càrrec a les activitats que organitzin.
Una vegada dictada la resolució de concessió dels ajuts i com a màxim fins al 15 de novembre del 2020, les entitats i empreses han d'aportar a la Direcció General de Joventut el formulari normalitzat, disponible a l'apartat Tràmits del web de la Generalitat de Catalunya ( http://tramits.gencat.cat ) i al portal corporatiu de tramitació Canal Empresa [URL], al qual s'ha d'adjuntar una certificació amb la relació dels codis identificatius dels infants als quals s'ha atorgat l'ajut i que han participat en l'activitat organitzada per l'entitat o empresa.
També s'ha d'aportar la sol·licitud de transferència bancària per a pagaments de la Tresoreria de la Generalitat de Catalunya, segellada per l'entitat bancària i per l'entitat o empresa, només en el cas que l'entitat o l'empresa no l'hagi presentada anteriorment, que hagin transcorregut més de cinc anys des de la seva darrera presentació o se n'hagin modificat les dades.
—15 Comprovació del compliment dels requisits i justificació
15.1 L'òrgan gestor farà un pla de verificació posterior, a fi d'obtenir una evidència raonable sobre el compliment dels requisits d'accés a la prestació, així com comprovar que s'han destinat els recursos a la finalitat de la prestació d'acord amb el Pla de verificació i control aprovat pel Departament de Treball, Afers Socials i Famílies.
15.2 La comprovació de la documentació requerida l'ha d'efectuar els òrgans administratius corresponents dins l'exercici pressupostari de la concessió de l'ajut.
—16 Extinció i reintegrament de l'ajut extraordinari
D'acord amb el que disposa l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, la falsedat o l'omissió de caràcter essencial en l'acreditació dels requisits per obtenir l'ajut extraordinari a les famílies per fer econòmicament més accessibles les activitats de lleure educatiu determina la impossibilitat de percebre'l o l'extinció del dret i l'obligació de reintegrar la quantitat percebuda, sens perjudici de les responsabilitats de qualsevol tipus en què hagi pogut incórrer.
—17 Protecció de dades de caràcter personal
D'acord amb la Llei orgànica 3/2018, de 5 de desembre, de protecció de dades personals i garantia dels drets digitals, i el Reglament (UE) 2016/679 (RGPD) del Parlament Europeu i del Consell, de 27 d'abril de 2016, les dades de caràcter personal s'han de tractar d'acord amb els principis de seguretat i confidencialitat que estableix la normativa sobre protecció de dades.
L'article 15 de la Llei 19/2014, del 29 de desembre, de transparència, accés a la informació pública i bon govern, disposa, amb caràcter general, que s'ha de donar publicitat a les subvencions i als ajuts públics atorgats.
En virtut d'aquests articles, el Departament de Treball, Afers Socials i Famílies ha de publicar aquesta informació en el Portal de la Transparència i en el web departamental.